stanford-oval/wikipedia huggingface dataset:
ประวัติศาสตร์ไทย (พ.ศ. 2516–2544)
"ยุคประชาธิปไตยครึ่งใบ" > พลเอกสุจินดาและพฤษภาทมิฬ

พลเอกชาติชายปล่อยให้กลุ่มแยกหนึ่งของกองทัพร่ำรวยขึ้นจากสัญญาของรัฐ ทำให้เกิดกลุ่มแยกคู่แข่งนำโดยพลเอก สุนทร คงสมพงษ์, พลเอก สุจินดา คราประยูร และสมาชิกโรงเรียนนายร้อยพระจุลจอมเกล้า รุ่นที่ 5 มีรัฐประหารในเดือนกุมภาพันธ์ 2534 โดยกล่าวหารัฐบาลพลเอกชาติชายว่าฉ้อฉล ("รัฐบาลบุฟเฟ่ต์") คณะผู้ยึดอำนาจการปกครองเรียกตนว่า คณะรักษาความสงบเรียบร้อยแห่งชาติ (รสช.) รสช. แต่งตั้งอานันท์ ปันยารชุนเป็นนายกรัฐมนตรีพลเรือนซึ่งยังขึ้นกับทหาร มาตรการต่อต้านการฉ้อราษฎร์บังหลวงและตรงไปตรงมาของเขาทำให้ได้รับความนิยม
มีการจัดการเลือกตั้งทั่วไปในเดือนมีนาคม 2535 รัฐบาลผสมตั้งพลเอก สุจินดา คราประยูรเป็นนายกรัฐมนตรี ทั้งที่ก่อนหน้านี้เคยให้คำสัตย์ว่าจะไม่รับตำแหน่ง และยืนยันข้อสงสัยของสาธารณชนว่ารัฐบาลใหม่จะเป็นรัฐบาลทหารแฝงตัวมา การกระทำของเขาทำให้มีประชาชนหลายแสนคนเดินขบวนในกรุงเทพมหานคร นำโดย อดีตผู้ว่าราชการกรุงเทพมหานคร พลตรี จำลอง ศรีเมือง นับเป็นการเดินขบวนใหญ่สุดในกรุงเทพมหานคร
พลเอกสุจินดานำหน่วยทหารที่ภักดีต่อเขาโดยตรงเข้าสู่กรุงเทพมหานครและพยายามปราบปรามการเดินขบวนด้วยกำลัง ทำให้เกิดการสังหารหมู่และการจลาจล ซึ่งมีผู้เสียชีวิตหลายร้อยคน พระบาทสมเด็จพระเจ้าอยู่หัวทรงเข้าแทรกแซงโดยทรงเรียกพลเอกสุจินดาและพลตรีจำลองเข้าเฝ้าโดยมีการถ่ายทอดทางโทรทัศน์ และทรงให้ทั้งสองหาทางออกอย่างสันติ หลังจากนั้น พลเอกสุจินดาลาออก
รัฐบาลพลเรือนหลังพฤษภาทมิฬ

พระบาทสมเด็จพระเจ้าอยู่หัวทรงแต่งตั้งอานันท์ซึ่งเป็นผู้นิยมเจ้ากลับมาเป็นนายกรัฐมนตรีอีกครั้งจนมีการจัดการเลือกตั้งในเดือนกันยายน 2535 ซึ่งทำให้พรรคประชาธิปัตย์ ภายใต้ชวน หลีกภัยเป็นรัฐบาล โดยได้รับเสียงจากกรุงเทพมหานครและภาคใต้เป็นหลัก ชวนเป็นนักบริหารที่สามารถและดำรงตำแหน่งจนถึงปี 2538 จนเขาแพ้การเลือกตั้งให้แนวร่วมพรรคอนุรักษนิยมและต่างจังหวัดซึ่งมีบรรหาร ศิลปอาชาเป็นผู้นำ เมื่อรัฐบาลเต็มไปด้วยข้อกล่าวหาการฉ้อราษฎร์บังหลวงตั้งแต่ต้น ทำให้รัฐบาลถูกบังคับให้จัดการเลือกตั้งก่อนกำหนดในปี 2539 โดยพรรคความหวังใหม่ของพลเอก ชวลิต ยงใจยุทธได้รับเลือกตั้งอย่างเฉียดฉิว
รัฐธรรมนูญฉบับปี 2540 เป็นรัฐธรรมนูญฉบับแรกที่มีสภาร่างรัฐธรรมนูญซึ่งสมาชิกมาจากการเลือกตั้งเป็นผู้ร่าง จนได้ชื่อว่า "รัฐธรรมนูญฉบับประชาชน" รัฐธรรมนูญฉบับปี 2540 สถาปนาระบบสองสภาซึ่งประกอบด้วยสภาผู้แทนราษฎรที่มีสมาชิก 500 คน และวุฒิสภาที่มีสมาชิก 200 คน นับเป็นครั้งแรกในประวัติศาสตร์ไทยที่สมาชิกทั้งสองสภามาจากการเลือกตั้งของประชาชน รัฐธรรมนูญฉบับประชาชนส่งเสริมสิทธิมนุษยชนมากกว่ารัฐธรรมนูญอื่น ๆ มีการเพิ่มศาลรัฐธรรมนูญเข้าสู่ระบบศาล โดยมีเขตอำนาจพิจารณาความชอบด้วยรัฐธรรมนูญของพระราชบัญญัติ พระราชกฤษฎีกาและกิจการการเมืองต่าง ๆ
ไม่นานหลังเข้าดำรงตำแหน่ง พลเอกชวลิตเผชิญกับวิกฤตการณ์ทางการเงินในเอเชียในปี 2540 หลังได้รับเสียงวิจารณ์อย่างแรงจากการรับมือวิกฤตของเขา จึงลาออกในปี 2540 และชวนกลับเข้าดำรงตำแหน่งอีกครั้ง ชวนสามารถตกลงกับกองทุนการเงินระหว่างประเทศ (IMF) ซึ่งทำให้ค่าเงินกลับมามีเสถียรภาพและให้ IMF เข้าแทรกแซงการฟื้นฟูเศรษฐกิจไทย
ระหว่างการเลือกตั้งปี 2544 ความตกลงของชวนกับ IMF และการใช้เงินทุนอัดฉีดเพื่อกระตุ้นเศรษฐกิจเป็นเหตุให้มีการถกเถียงใหญ่โต ส่วนนโยบายของทักษิณ ชินวัตรดึงดูดใจผู้มีสิทธิเลือกตั้งส่วนใหญ่ ทักษิณรณรงค์ต่อต้านการเมืองแบบเก่า การฉ้อราษฎร์บังหลวง องค์การอาชญากรรมและยาเสพติด ในเดือนมกราคม 2544 เขาชนะการเลือกตั้งถล่มทลาย โดยได้รับเสียงจากประชาชนร้อยละ 40 ซึ่งมากกว่าอดีตนายกรัฐมนตรีคนใดที่มาจากการเลือกตั้ง
ลำดับเหตุการณ์กราฟิก

สัญญา
เสนีย์
เกรียงศักดิ์
เปรม
ชาติชาย
อานันท์
ชวน
บรรหาร
ชวลิต
ชวน
9
10
11
12
13
14
15
16
2516
2520
2524
2528
2532
2536
2540
2544
ลำดับเหตุการณ์ประวัติศาสตร์การเมืองไทย พ.ศ. 2516–2544
แถวแรก:  = รัฐประหาร (คลิกเพื่อดูบทความ); แถวสอง: รายชื่อนายกรัฐมนตรี; แถวสาม: รัฐธรรมนูญแห่งราชอาณาจักรไทย (ฉบับที่)
แหล่งข้อมูลอื่น

Federal Research Division, Library of Congress (1999). " Thailand : A Country Study ". Library of Congress. สืบค้นเมื่อ October 12, 2016.
กชึชตอฟ กีแยชลอฟสกี

| กชึชตอฟ กีแยชลอฟสกี |
| --- | --- |

เกิด: 27 มิถุนายน ค.ศ. 1941(1941-06-27) Warsaw, Poland
เสียชีวิต: 13 มีนาคม ค.ศ. 1996(1996-03-13) (54 ปี) Warsaw, Poland
ศิษย์เก่า: National Film School in Łódź
คู่สมรส: Maria Cautillo (1967-1996)
กชึชตอฟ กีแยชลอฟสกี (โปแลนด์: Krzysztof Kieślowski) (27 มิถุนายน พ.ศ. 2484 – 13 มีนาคม พ.ศ. 2539) เป็นผู้กำกับ นักเขียนบท ชาวโปแลนด์ เป็นที่รู้จักในภาพยนตร์เรื่อง Three Colors และ The Decalogue
เขาเริ่มต้นอาชีพผู้กำกับด้วยการทำหนังสารคดีและผลิตรายการโทรทัศน์ในโปแลนด์ ภาพยนตร์สร้างชื่อของเขาคือหนังไตรภาคเรื่อง บลู ไวท์ เรด และในปี 1994 เขาได้รับรางวัลออสการ์สาขาภาพยนตร์ต่างประเทศยอดเยี่ยม และยังได้รับรางวัลในเทศกาลภาพยนตร์นานาชาติเวนิสและเทศกาลภาพยนตร์นานาชาติเบอร์ลินอีกด้วย
236 โฮโนเรีย

| ลักษณะของวงโคจร |
| --- | --- |
 ต้นยุคอ้างอิง 30 มกราคม, พ.ศ. 2548 (JD 2453400.5)
ระยะจุดไกลดวงอาทิตย์ที่สุด:: 498.181 จิกะเมตร (3.33 หน่วยดาราศาสตร์)
ระยะจุดใกล้ดวงอาทิตย์ที่สุด:: 339.271 จิกะเมตร (2.268 หน่วยดาราศาสตร์)
กึ่งแกนเอก:: 418.726 จิกะเมตร (2.799 หน่วยดาราศาสตร์)
ความเยื้องศูนย์กลาง:: 0.19
คาบดาราคติ:: 1710.398 วัน (4.68 ปีจูเลียน)
อัตราเร็วเฉลี่ยในวงโคจร:: 17.8 กม./วินาที
มุมกวาดเฉลี่ย:: 132.413°
ความเอียง:: 7.694°
ลองจิจูดของจุดโหนดขึ้น:: 186.183°
มุมของจุดใกล้ดวงอาทิตย์ที่สุด:: 173.783°
236 โฮโนเรีย (อังกฤษ: 236 Honoria) เป็นดาวเคราะห์น้อยในแถบดาวเคราะห์น้อย ถูกค้นพบโดยนักดาราศาสตร์ชาวออสเตรีย โยฮันน์ ปาลีซา เมื่อวันที่ 26 เมษายน พ.ศ. 2427 ในเวียนนา ดาวเคราะห์น้อยดวงนี้ตั้งชื่อตามโฮโนเรีย ซึ่งเป็นหลานสาวของจักรพรรดิธีโอโดเซียสที่ 1
แหล่งข้อมูลอื่น

The Asteroid Orbital Elements Database[ลิงก์เสีย]
Minor Planet Discovery Circumstances
Asteroid Lightcurve Data File
| ด ค กแถบดาวเคราะห์น้อย  (รายชื่อ)  |
| --- | --- |
 235 แคโรไลนา  236 โฮโนเรีย  237 โคเอเลสตีนา
237 โคเอเลสตีนา

| ลักษณะของวงโคจร |
| --- | --- |
 ต้นยุคอ้างอิง 30 January, 2005 (JD 2453400.5)
ระยะจุดไกลดวงอาทิตย์ที่สุด:: 443.501 จิกะเมตร (2.965 หน่วยดาราศาสตร์)
ระยะจุดใกล้ดวงอาทิตย์ที่สุด:: 383.183 จิกะเมตร (2.561 หน่วยดาราศาสตร์)
กึ่งแกนเอก:: 413.342 จิกะเมตร (2.763 หน่วยดาราศาสตร์)
ความเยื้องศูนย์กลาง:: 0.073
คาบดาราคติ:: 1677.516 วัน (4.59 ปีจูเลียน)
อัตราเร็วเฉลี่ยในวงโคจร:: 17.92 กม./วินาที
มุมกวาดเฉลี่ย:: 69.166°
ความเอียง:: 9.754°
ลองจิจูดของจุดโหนดขึ้น:: 84.446°
มุมของจุดใกล้ดวงอาทิตย์ที่สุด:: 201.743°
237 โคเอเลสตีนา (อังกฤษ: 237 Coelestina) เป็นดาวเคราะห์น้อยในแถบดาวเคราะห์น้อย มันถูกค้นพบโดยโยฮันน์ ปาลีซา เมื่อวันที่ 27 มิถุนายน พ.ศ. 2427 ในเวียนนา มันตั้งชื่อตามโคเอเลสทีน ภรรยาของนักดาราศาสตร์ ธีโอดอร์ ฟอน ออปโปลเซอร์
แหล่งข้อมูลอื่น

The Asteroid Orbital Elements Database[ลิงก์เสีย]
Minor Planet Discovery Circumstances
Asteroid Lightcurve Data File
| ด ค กแถบดาวเคราะห์น้อย  (รายชื่อ)  |
| --- | --- |
 236 โฮโนเรีย  237 โคเอเลสตีนา  238 ไฮเพเชีย
232 รัสเซีย

| ลักษณะของวงโคจร |
| --- | --- |
 ต้นยุคอ้างอิง 31 กรกฎาคม ค.ศ. 2016 (JD 2457600.5)
ระยะจุดไกลดวงอาทิตย์ที่สุด:: 448.58 จิกะเมตร (2.9986 หน่วยดาราศาสตร์)
ระยะจุดใกล้ดวงอาทิตย์ที่สุด:: 315.19 จิกะเมตร (2.1069 หน่วยดาราศาสตร์)
กึ่งแกนเอก:: 381.88 จิกะเมตร (2.5527 หน่วยดาราศาสตร์)
ความเยื้องศูนย์กลาง:: 0.17465
คาบดาราคติ:: 1489.7 วัน (4.08 ปีจูเลียน)
อัตราเร็วเฉลี่ยในวงโคจร:: 18.65 กม./วินาที
มุมกวาดเฉลี่ย:: 213.685°
ความเอียง:: 6.0659°
ลองจิจูดของจุดโหนดขึ้น:: 152.250°
มุมของจุดใกล้ดวงอาทิตย์ที่สุด:: 52.163°
232 รัสเซีย (อังกฤษ: 232 Russia) เป็นดาวเคราะห์น้อยในแถบดาวเคราะห์น้อย จัดเป็นดาวเคราะห์น้อยประเภท C และอาจประกอบด้วยวัสดุคาร์บอนดั้งเดิม ซึ่งค้นพบโดยโยฮันน์ พาลิซา เมื่อวันที่ 31 มกราคม ค.ศ. 1883 ที่เมืองเวียนนา ประเทศออสเตรีย แต่ตั้งชื่อตามประเทศรัสเซีย
การสังเกตโดยการวัดเชิงแสงที่รวบรวมไว้จนถึงปี ค.ศ. 2007 แสดงคาบการหมุนรอบตัวเอง 21.8 ± 0.2 ชั่วโมง โดยมีขนาดค่าความส่องสว่างแปรผัน 0.2 ± 0.02 การศึกษาติดตามผลในปี ค.ศ. 2014 พบคาบการหมุนแปรผันโดยขึ้นอยู่กับมุมเฟสของการสังเกต การหมุนที่วัดได้เปลี่ยนจาก 22.016 ± 0.004 ชั่วโมงที่มุมเฟส 21.5 องศา เป็น 17.0 ถึง 21.904 ± 0.002 ชั่วโมงที่มุมเฟสระหว่าง 5.2 องศาถึง 9.6 องศา สาเหตุของการเปลี่ยนแปลงนี้เกี่ยวข้องกับรูปร่างของดาวเคราะห์น้อย
แหล่งข้อมูลอื่น

The Asteroid Orbital Elements Database เก็บถาวร 2022-06-29 ที่ เวย์แบ็กแมชชีน
Minor Planet Discovery Circumstances
Asteroid Lightcurve Data File
232 รัสเซีย ที่ AstDyS-2, Asteroids—Dynamic Site
ปฏิทินดาวเคราะห์ · การทำนายการสังเกต · ข้อมูลการโคจร · องค์ประกอบวงโคจร · ข้อมูลการสังเกต
232 รัสเซีย ที่ ฐานข้อมูลวัตถุขนาดเล็กของ JPL
โคจรผ่านใกล้ · การค้นพบ · Ephemeris · แผนภาพวงโคจร · องค์ประกอบวงโคจร · ค่ากายภาพ
| ด ค กแถบดาวเคราะห์น้อย  (รายชื่อ)  |
| --- | --- |
 231 วินโดโบนา  232 รัสเซีย  233 Asterope
กฎของพลังค์

สเปคตรัมการแผ่รังสีของวัตถุดำที่อุณหภูมิต่าง ๆ
กฎของพลังค์ (อังกฤษ: Planck's law) เป็นกฎที่อธิบายสเปคตรัมการแผ่รังสี (spectral radiance) คลื่นแม่เหล็กไฟฟ้าที่ทุกความยาวคลื่นจากวัตถุดำที่อุณหภูมิหนึ่ง ๆ กฎนี้ค้นพบโดย มักซ์ พลังค์ นักฟิสิกส์ชาวเยอรมัน
กฎของพลังค์เขียนในรูปฟังก์ชันของความถี่  \nu  ได้เป็น
หรือเขียนในรูปฟังก์ชันของความยาวคลื่น λ ได้เป็น
โปรดสังเกตว่าสองสมการมีหน่วยต่างกัน สมการแรกหน่วยของสเปคตรัมการแผ่รังสีเป็นต่อความถี่ ส่วนสมการที่สองคิดต่อความยาวคลื่น สมการทั้งสองไม่สามารถแปลงกลับไปมาโดยการแทนตัวแปรตรง ๆ แต่ต้องอาศัยความสัมพันธ์
ความหมายและหน่วยในระบบเอสไอของแต่ละตัวแปรสรุปในตารางข้างล่างนี้
| สัญลักษณ์ | ความหมาย | หน่วยเอสไอ |
| --- | --- | --- |
|  I\, | สเปคตรัมการแผ่รังสี หรือ พลังงาน ต่อหนึ่งหน่วยเวลา ต่อพื้นที่ผิว ต่อมุมตัน (Solid angle) ต่อความถี่หรือความยาวคลื่น (ขึ้นอยู่กับสมการ) | J•s-1•m-2•sr-1•Hz-1, or J•s-1•m-2•sr-1•m-1 |
|  \nu \, | ความถี่ | เฮิรตซ์ |
|  \lambda \, | ความยาวคลื่น | เมตร |
|  T\, | อุณหภูมิของวัตถุดำ | เคลวิน |
|  h\, | ค่าคงตัวของพลังค์ | จูลต่อเฮิรตซ์ |
|  c\, | ความเร็วแสง | เมตรต่อวินาที |
|  e\, | ฐานของลอการิทึมธรรมชาติ, 2.718281... | ไม่มีหน่วย |
|  k\, | ค่าคงตัวบ็อลทซ์มัน | จูลต่อเคลวิน |
กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ

| กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ |
| --- | --- |

ประเภท: พหุภาคี ข้อตกลงด้านสิ่งแวดล้อม
บริบท: ผู้เชี่ยวชาญทางด้านสิ่งแวดล้อม
วันร่าง: 9 พฤษภาคม ค.ศ. 1992 (1992-05-09)
วันลงนาม: 4–14 มิถุนายน 1992   20 มิถุนายน 1992 – 19 มิถุนายน 1993
ที่ลงนาม: รีโอเดจาเนโร, บราซิล นครนิวยอร์ก, สหรัฐ
วันมีผล: 21 มีนาคม ค.ศ. 1994 (1994-03-21)
เงื่อนไข: ให้สัตยาบัน 50 ชาติ
ผู้ลงนาม: 165
ภาคี: 197
ผู้เก็บรักษา: เลขาธิการสหประชาชาติ
ภาษา:   อาหรับ  จีน  อังกฤษ  ฝรั่งเศส  รัสเซีย  สเปน 
ข้อความทั้งหมด
 United Nations Framework Convention on Climate Change ที่ วิกิซอร์ซ
กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (อังกฤษ: United Nations Framework Convention on Climate Change หรือย่อเป็น UNFCCC หรือ FCCC) เป็นอนุสัญญาวาง “กรอบการทำงาน”  ที่จำเป็นต้องมีวิธีการทางกฎหมายในการสนับสนุน (เช่นพิธีสารต่าง ๆ) เพื่อให้บรรลุเป้าหมาย โดยมีเป้าหมายแบบไม่ผูกมัด เรียกร้องให้ประเทศอุตสาหกรรมลดการปล่อยแก๊สเรือนกระจกให้เหลือเท่ากับระดับ พ.ศ. 2533 ภายใน พ.ศ. 2543 แต่จากที่ได้ประเมินในปี พ.ศ. 2538 พบว่าเป้าหมายโดยสมัครใจนี้ไม่เพียงพอ ดังนั้นใน พ.ศ. 2538 ประเทศภาคีสมาชิกอนุสัญญากรอบการทำงานแห่งสหประชาชาติได้จัดตั้งกระบวนการในการเจรจาเพื่อพิธีสารที่มีเป้าหมายผูกมัดและกำหนดเวลา “ในฐานะเป็นเรื่องเร่งด่วน”  ซึ่งเป็นที่มาของ พิธีสารเกียวโต ซึ่งได้รับความเห็นพ้องในเดือนธันวาคม 2540 และในที่สุดมีผลบังคับใช้ในวันที่ 16 กุมภาพันธ์ พ.ศ. 2548
ในการประชุมประจำปีของกรอบอนุสัญญาฯ เรียกว่า การประชุมภาคี (Conference of Parties; COPS) โดยมีผู้เข้าร่วมประชุมคือ เจ้าหน้าที่รัฐบาล นักวิ่งเต้นจากภาคอุตสาหกรรม กรีนพีซ และอีกหลาย ๆ กลุ่ม
กระบะทราย (แมว)

บทความนี้เกี่ยวกับภาชนะ สำหรับความหมายอื่น ดูที่ กระบะทราย
กระบะทรายแมว และถุงผลิตภัณฑ์
กระบะทราย (อังกฤษ: sandbox หรือ little box) เป็นกล่องสำหรับเก็บปัสสาวะหรืออุจจาระของแมว รวมถึง กระต่าย และสัตว์เลี้ยงขนาดเล็กอื่นในบ้าน ใช้สำหรับบ้านที่ไม่สะดวกจะให้สัตว์ออกไปขับถ่ายนอกบ้าน ทรายที่บรรจุจะมีลักษณะร่วนสอดคล้อง และจะมีสารเคมีช่วยดูดซับกลิ่น โดยเมื่อถูกใช้งานไประยะหนึ่ง เจ้าของสัตว์จะนำออกมาทิ้งและเปลี่ยนทรายใหม่ให้แมวใช้
กระต่ายอาร์กติก

| กระต่ายอาร์กติก |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Lagomorpha
วงศ์:: Leporidae
สกุล:: Lepus
สปีชีส์:: L.  arcticus
ชื่อทวินาม
Lepus arcticus Ross, 1819


แผนที่การระจายพันธุ์
กระต่ายอาร์กติก (อังกฤษ: :En:Arctic Hare, polar rabbit) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อาศัยอยู่บริเวณตอนเหนือของไซบีเรีย และแถบ ขั้วโลกเหนือ
แฟตเฟสติวัล

แฟตเฟสติวัล เป็นเทศกาลดนตรีในประเทศไทย ซึ่งจัดขึ้นเป็นประจำทุกปีโดย สถานีวิทยุ 104.5 แฟตเรดิโอ เริ่มจัดครั้งแรกเมื่อ 1 - 2 กันยายน พ.ศ. 2544 ที่โรงงานยาสูบเก่า เป็นจัดเป็นประจำเรื่อยมาจวบจนปัจจุบัน เดิมมีสปอนเซอร์หลักเป็นเบียร์ไฮเนเก้น ทำให้ใช้ชื่องานเทศกาลว่า "ไฮเนเก้น แฟตเฟสติวัล" แต่ต่อมาได้มีการเปลี่ยนแปลงสปอนเซอร์ ทำให้เปลี่ยนมาใช้ชื่อ "แฟตเฟสติวัล" ในปัจจุบัน
ลักษณะของงาน จะเป็นเทศกาลที่มุ่งเน้นกิจกรรมทางดนตรีเป็นหลัก จัดขึ้นปีละครั้ง แต่ละครั้งจะจัดขึ้นเป็นเวลา 2 วัน คือวันเสาร์และอาทิตย์แรกหรือที่สองของเดือนพฤศจิกายน ตั้งแต่เที่ยงวันไปจนถึงเที่ยงคืน โดยเปลี่ยนแปลงสถานที่จัดไปเรื่อยๆ ทุกปี
เทศกาลดนตรีแฟตเฟสติวัล > ไฮเนเก้น แฟตเฟสติวัล ครั้งที่ 1

จัดขึ้นเมื่อวันที่ 1 -2 กันยายน พ.ศ. 2544 ณ โกดังเก็บใบยาสูบ โรงงานยาสูบเก่า ปากซอยถนนเจริญกรุง 74 โดยมีเบียร์ไฮเนเก้นเป็นสปอนเซอร์หลัก ไม่เสียค่าใช้จ่ายในการเข้างาน มีคนเข้าร่วมงานประมาณ 20,000 คน ภายในงาน มีการแสดงดนตรีของศิลปินกลุ่มต่างๆ, แผงขายหนังสือทำมือ และแผงขายเทป-ซีดีของศิลปินและค่ายเพลงต่างๆ
แฟตเฟสติวัล ครั้งที่ 1 เป็นที่เปิดตัวครั้งแรกของนิตยสารอะเดย์, เป็นที่เปิดตัวศิลปินที่มีชื่อเสียงในเวลาถัดมาอย่าง อาร์มแชร์, ดาจิม และ กรู๊ฟไรเดอร์ส
เทศกาลดนตรีแฟตเฟสติวัล > ไฮเนเก้น แฟตเฟสติวัล ครั้งที่ 2

จัดขึ้นเมื่อวันที่ 2 -3 พฤศจิกายน พ.ศ. 2545 ณ ห้างสรรพสินค้าอิมพีเรียลเวิลด์ ลาดพร้าว บนพื้นที่ชั้น 6 ของห้างซึ่งเคยเป็นลานสเกตน้ำแข็ง โดยมีเบียร์ไฮเนเก้นเป็นสปอนเซอร์หลัก ไม่เสียค่าใช้จ่ายในการเข้างาน มีผู้เข้างานกว่า 40,000 คน เป็นเวทีแจ้งเกิดของวง สครับ, ไทยเทเนี่ยม และฟลัวร์
เทศกาลดนตรีแฟตเฟสติวัล > ไฮเนเก้น แฟตเฟสติวัล ครั้งที่ 3

จัดขึ้นเมื่อวันที่ 1 - 2 พฤศจิกายน พ.ศ. 2546 ณ สวนสยาม ทะเลกรุงเทพ โดยมีเบียร์ไฮเนเก้นเป็นสปอนเซอร์หลัก ไม่เสียค่าใช้จ่ายในการเข้างาน ภายในงานแบ่งออกเป็น 7 โซนและตั้งชื่อเป็นสีต่างๆ ดังนี้
แผงหนังสือ ม่วง - แผงขายหนังสือทำมือจำนวนกว่าร้อยแผงจากนักเขียนกลุ่มต่างๆ และนิตยสารชื่อดังต่างๆ
เวที ครามหมดจด - เวทีคอนเสิร์ตที่เป็นเพลงป๊อป และเพลงฟังสบายๆ
เวที น้ำเงินเข้ม - เวทีคอนเสิร์ตสำหรับเพลง ฮิปฮอป, เร้กเก้, อิเล็กโทรนิก้า
เวที เขียวดูโดดเด่น หรือ ร็อก อาเขตต์ - เวทีคอนเสิร์ตสำหรับวงดนตรีร็อก รวมทั้งเป็นเวทีที่อุทิศให้กับการจากไปของ เขตต์อรัญ เลิศพิพัฒน์ นักเขียนเพลงชื่อดัง
โรงภาพยนตร์ เหลืองบรรเจิด  - โรงภาพยนตร์กลางแปลงริมน้ำ ฉายหนังเงียบประกอบการบรรเลงดนตรีสด
เวที ใกล้เคียงสีแสด - เวทีคอนเสิร์ตสำหรับวงดนตรีหน้าใหม่ที่ไม่มีโอกาสในการนำเสนอตัวเอง
ตลาด สีแดงเชิด - ร้านขายเทป-ซีดี ของค่ายเพลง และศิลปินต่างๆ
เทศกาลดนตรีแฟตเฟสติวัล > ไฮเนเก้น แฟตเฟสติวัล ครั้งที่ 4

จัดขึ้นเมื่อวันที่ 6 - 7 พฤศจิกายน พ.ศ. 2547 ณ สนามม้านางเลิ้ง โดยมีเบียร์ไฮเนเก้นเป็นสปอนเซอร์หลัก ไม่เสียค่าใช้จ่ายในการเข้างาน ภายในเทศกาลมีกิจกรรมต่างๆ อาทิ คอนเสิร์ต หนังสือทำมือ การจัดฉายภาพยนตร์ การออกร้านของค่ายเทปต่างๆ เวทีคอนเสิร์ตถูกแบ่งออกเป็น 9 โซน ซึ่งตั้งชื่อให้สอดคล้องกับสถานี่จัดซึ่งเป็นสนามม้า ได้แก่
ลานพักตร์อาชา หรือ เวทีหน้าม้า - เวทีคอนเสิร์ตจากวงน้องใหม่ที่ผ่านการคัดเลือก
เรือนฟ้าม้าหานิยม - เวทีคอนเสิร์ตของศิลปินที่เป็นที่นิยม
วงกลมฮี้-ฮอบ พลาซ่า - เวทีคอนเสิร์ตของศิลปินฮิปฮอป
อรนภา - เวทีคอนเสิร์ตใหญ่สุดในงาน ตั้งอยู่คู่กับเวทีกฤษฎี
กฤษฎี - เวทีคอนเสิร์ตใหญ่สุดในงาน ตั้งอยู่คู่กับเวทีอรนภา
แสงระวีราม้า - โซนฉายภาพยนตร์สั้นจากประเทศต่างๆ ใช้พื้นที่ของสนามแบดมินตัน
ศูนย์การค้าโบ๊เบ๊ - โซนขายหนังสือทำมือ และนิตยสารต่างๆ, สินค้าเกี่ยวกับภาพยนตร์ และสินค้าแฟชั่น เช่น เสื้อผ้า เครื่องแต่งกาย และเครื่องประดับ
สเตเดี้ยมพาชี - แสดงโชว์พิเศษต่างๆ
ซีดีแวร์ฮอส - โซนจำหน่ายสินค้าซีดีเพลงจากศิลปินและค่ายเพลงต่างๆ จัดบนชั้น 1- 5 ของสนามม้า
แฟตเฟสติวัลครั้งนี้ เป็นครั้งแรกที่เกิดปัญหาความรุนแรง ทำให้ต้องใช้กำลังตำรวจเข้าจัดการ ขณะที่บริเวณที่จัดงานอยู่ใกล้กับทำเนียบรัฐบาล ส่งผลให้การจัดงานเป็นไปอย่างกระท่อนกระแท่น และจำเป็นต้องเลิกงานก่อนกำหนดเวลา
แฟตเฟสติวัล ครั้งที่ 4 มีศิลปินต่างประเทศเข้ามาร่วมแสดง อาทิ Nitt (ญี่ปุ่น) , Cafa (ญี่ปุ่น) , Fantastic Plastic Machine (ญี่ปุ่น) และ Serenaid (สิงคโปร์)
เทศกาลดนตรีแฟตเฟสติวัล > ไฮเนเก้น แฟตเฟสติวัล ครั้งที่ 5

จัดขึ้นเมื่อวันที่ 5 - 6 พฤศจิกายน พ.ศ. 2548 ณ แดนเนรมิตเก่า เลื่อนเวลางานมาเป็น 11.00-23.00 น. เป็นครั้งสุดท้ายที่มีเบียร์ไฮเนเก้นเป็นสปอนเซอร์ จำหน่ายบัตรเข้างานในราคา 200 บาท เข้างานได้ทั้ง 2 วันและแลกรับซีดี Fat Code#2 ในงาน สำหรับเวทีคอนเสิร์ตใหญ่ แบ่งออกเป็น 3 เวที ได้แก่
เวทีไวกิ้ง
เวทีรถไฟเหาะ เวทีใหญ่ที่สุด
เวทีปราสาท ตั้งอยู่หน้าปราสาทซึ่งเป็นสัญลักษณ์ของแดนเนรมิต
นอกเหนือไปจากเวทีคอนเสิร์ตแล้ว ยังมีกิจกรรมในส่วนอื่นๆ คือ เธคม้าหมุน เธคเงียบที่มีดีเจเปิดแผ่น แล้วให้ผู้เข้างานฟังเพลงจากหูฟังและเต้นตาม, บูธขายสินค้าของค่ายเพลงและศิลปิน, บูธขายหนังสือทำมือ
แฟตแฟสติวัลครั้งนี้ ประสบกับอุปสรรคอีกครั้ง ฝนตกหนักในบางช่วงของงาน ทำให้บางเวทีต้องหยุดเล่นชั่วคราวจนกว่าฝนจะหยุด ขณะที่บางเวทีซึ่งมีหลังคา ยังคงทำการแสดงคอนเสิร์ตได้ต่อ
สำหรับศิลปินต่างประเทศที่มาร่วมแสดงในครั้งนี้ ได้แก่ Kiiiiii (ญี่ปุ่น) , Fried Pride, The Travellers (ญี่ปุ่น) , Higashida Tomohiro (ญี่ปุ่น) , YMCK (ญี่ปุ่น)
เทศกาลดนตรีแฟตเฟสติวัล > แฟตเฟสติวัล ครั้งที่ 6: มหกรรมดนตรีที่มันที่สุดใน 3 โลก โลก/สวรรค์/นรก

จัดขึ้นเมื่อวันที่ 11 – 12 พฤศจิกายน พ.ศ. 2549 ณ ชาเลนเจอร์ ฮอลล์ เมืองทองธานี โดยมีบัตรเงินสดสมาร์ทเพิร์ส เป็นสปอนเซอร์หลัก ร่วมกับอีก 7 สปอนเซอร์ร่วม โดยใช้คอนเซ็ปต์ของงานว่า มหกรรมดนตรีที่มันที่สุดใน 3 โลก “โลก – สวรรค์ – นรก” เป็นอีกครั้งที่การเข้างานต้องซื้อบัตร ในราคา 300 บาทเข้าได้ 2 วันและแลกรับซีดี Fat Code#3 ในงาน รูปแบบการจัดงาน ด้านในของฮอลล์จะแบ่งเป็น
ตลาดเขาวงกต - พื้นที่สำหรับบูธจำหน่ายซีดีของศิลปินและค่ายเพลงต่างๆ บูธหนังสือทำมือ รวมทั้งบูธของสปอนเซอร์และพันธมิตรรายต่างๆ โดยจัดวางพื้นที่ในลักษณะของเขาวงกต
เธคเงียบเขาพระสุเมรุ - เธคเงียบที่เพิ่ม Visual Graphic เข้าไป
โรงหนังกินนร - โรงหนังที่ฉายภาพยนตร์สั้นจากทั่วโลก
เวทีสารพัดนึก  - เวทีที่เปิดให้แสดงออกอะไรก็ได้เป็นเวลา 3 นาที
เวทีต่างๆ ในครั้งนี้แบ่งออกเป็น 4 เวที ตั้งชื่อตามคอนเซ็ปต์ของงาน คือ
เวทีสวรรค์
เวทีโลก
เวทีนรก
เวทีอเวจี
แฟตเฟสติวัล ครั้งที่ 6 มีศิลปินต่างประเทศเข้ามาร่วมงานมากมาย ได่แก่ Shitdisco (สก็อตแลนด์) , Divas (เยอรมัน) , Y2K (มาเลเซีย) , Couple (มาเลเซีย) , Rivermaya (ฟิลิปปินส์) , 21 Scott, Windy City, Phonebooth (เกาหลีใต้) , YMCK, Loves, Doc Holiday and Apache Train, The Travellers, Euphoria และ Velvet Peach 7 (ญี่ปุ่น)
เทศกาลดนตรีแฟตเฟสติวัล > แฟตเฟสติวัล ครั้งที่ 7: ตอนขอบคุณป้าเอ

จัดขึ้นระหว่างวันที่ 10-11 พฤศจิกายน 2550 ณ ชาเลนเจอร์ ฮอลล์ 2 และ 3 เมืองทองธานี โดยมีเครื่องดื่มบี-อิ้ง และดีแทค เป็นผู้สนับสนุนหลัก ค่าบัตรผ่านประตู 300 บาท เข้าได้ทั้ง 2 วัน และแลกรับซีดี FatCode#4 ในงาน โดยงานครั้งนี้มีแนวความคิดหลักเพื่อแสดงความขอบคุณ "ป้าเอ" ผู้หญิงดัดฟันวัยทอง สตรีไทยตัวเล็กๆ ที่เหล่าชาวแฟตและบรรดาดีเจทั้งหลาย ต่างยกให้เป็นปูชนียบุคคล จากคำพูดเพียงประโยคเดียวที่ว่า “เราน่าจะมีงานที่เล่นดนตรีแล้วขายเทปนะ” เป็นการจุดประกายให้เกิดเทศกาลดนตรีนี้ขึ้นมา ภายในงานแบ่งการแสดงดนตรีออกเป็น 5 เวที ได้แก่
เวที A1 เวทีขนาดใหญ่ที่สุด อยู่ภายในฮอลล์
เวที A2 เวทีขนาดกลาง จัดอยู่ด้านนอกฮอลล์
เวที A3 Nokia IAC stage by Nokia Xpress Music เป็นเวทีสำหรับวงดนตรีสมัครเล่นที่ผ่านการออดิชัน สนับสนุนโดย โนเกีย
เวที A4 เวทีขนาดเล็ก อยู่ภายในฮอลล์ โดยจัดหันหลังชนกับเวที A5
เวที A5 เวทีขนาดเล็ก อยู่ภายในฮอลล์ โดยจัดหันหลังชนกับเวที A4
นอกจากนี้ยังมีการออกร้านของค่ายเพลง บริษัทผู้สร้างภาพยนตร์ ผู้ผลิตนิตยสาร ผู้จัดทำเว็บไซต์ รวมถึงซุ้มหนังสือทำมือ การฉายภาพยนตร์สั้น  และยังมีงานศิลปะเพื่อแรงบันดาลใจ ซึ่งสนับสนุนโดยสำนักงานศิลปวัฒนธรรมร่วมสมัย กระทรวงวัฒนธรรมและหอศิลปวัฒนธรรมแห่งกรุงเทพมหานคร ซึ่งจัดแสดงงานศิลปะของศิลปินผู้สร้างแรงบันดาลใจ 11 คน ได้แก่
"แฟต เฟสติวัล" แรงสั่นสะเทือนจากนอกสารบบ ประวัติและที่มาของงานแฟต เฟสติวัล ที่ริเริ่มโดย ป้าเอ
จงเติมตัวเองลงในช่องว่างที่ถูกต้อง: "จุดยืน" ของวิศุทธิ์ พรนิมิตร จัดแสดงงานแอนิเมชันของการ์ตูน Hesheit
Myspace: โครงการแยกขยะที่ไม่สามารถย่อยสลายได้  งานศิลปะจากขยะของอุดม แต้พานิช
เสียงกู่ตะโกนของวสันต์ สิทธิเขตต์ โดยการให้เด็กรุ่นใหม่ได้รังสรรค์งานศิลปะใหม่ๆ ในพื้นที่ผนังขนาดใหญ่อย่างอิสระ
งานศิลปะชุด Navin Party (นาวิน ปาร์ตี้)  ของ นาวิน ลาวัลย์ชัยกุล เป็นงานศิลปะในธีมของการตามหาคนชื่อนาวินเพื่อรวมตัวกันเป็น พรรคนาวิน
"เชื่อฉัน" ของ คธา พรหมสุภา
Kiiiiiii: หูสองใบ ก็ไม่พอ ผลงานการแสดงศิลปะของนักดนตรีชาวญี่ปุ่นวง Kiiiiiii ที่เพิ่งแสดงไปที่ Graf Media GM, Osaka
Overhead Night Club: คลับตัดหัว
Exjample: เล็กๆ ไม่ ใหญ่ๆ ทำ จัดแสดงงานกราฟิคดีไซน์ขนาดใหญ่กว่า 60 ภาพ
SMS มนุษย์ - ดีเลย์-ดีเลย ปรับมาจาก ยักษ์วัดแจ้ง ในงานแฟตเฟสติวัล ครั้งที่ 6 โดยให้คนส่ง SMS เข้ามา และทีมงานจะแสดงข้อความนั้นบนนั่งร้านขนาดใหญ่เพื่อประชาสัมพันธ์ไปทั่วทั้งงาน โดยลูกค้าดีแทคส่งข้อความได้ฟรี หากเป็นลูกค้าของผู้ให้บริการโทรศัพท์เคลื่อนที่ไม่ใช่ดีแทคจะเสียค่าบริการส่งข้อความ 3 บาทเช่นเคย
ซุ้มขายของอัตโนมัติจากน้ำมือมนุษย์ โดย พรทวีศักดิ์ ริมสกุล และเพื่อน
ลานถ่ายภาพทางอากาศกรุงเทพมหานคร (Google Earth) โดยนำภาพถ่ายทางอากาศของกรุงเทพมหานครจากกูเกิล เอิร์ธ มาขยายขนาดและแปะลงบนพื้น เพื่อให้คนได้นำสติ๊กเกอร์เขียนแสดงความเป็นเจ้าของลงไปได้
เทศกาลคนอ้วน Fat Festival - Playground
เทศกาลดนตรีแฟตเฟสติวัล > แฟตเฟสติวัล โชว์เหนือ

เป็นการจัดงานแฟตเฟสติวัลในต่างจังหวัดครั้งแรก กำหนดจัดขึ้นในวันที่ 8 มีนาคม พ.ศ. 2551 ณ ลานม่วนใจ๋ ศูนย์การค้าเซ็นทรัลพลาซา เชียงใหม่ แอร์พอร์ต โดยมีผู้สนับสนุนหลักคือ โนเกีย และเครื่องดื่มโค้ก ภายใต้แนวคิดหลัก "กรุงเทพมีหยั๋งใด เชียงใหม่มีหยั๋งอั้น" ค่าบัตรผ่านประตูสำหรับผู้ชาย 50 บาท ผู้หญิงไม่เสียค่าบัตรผ่านประตูเพราะงานจัดในวันสตรีสากล โดยในงานจัดการแสดงดนตรีออกเป็น 2 เวที มีการออกร้านของค่ายเพลง บริษัทผู้สร้างภาพยนตร์ ผู้ผลิตนิตยสาร รวมถึงซุ้มหนังสือทำมือ ฉายภาพยนตร์สั้น และ Overhead Night Club เหมือนเช่นเคย
เทศกาลดนตรีแฟตเฟสติวัล > แฟตเฟสติวัล ครั้งที่ 8: แฟตเฟสติวัล พลาซ่า หรือ โค้ก Fat Fest 8 พลาซ่า: มันทุกชั้นทุกแผนก”

แฟตเฟสติวัล ครั้งที่ 8 จัดขึ้นในวันที่ 8-9 พฤศจิกายน พ.ศ. 2551 ที่ชาเลนเจอร์ ฮอลล์ 2 และ 3 อิมแพ็ค เมืองทองธานี เช่นเดียวกับครั้งที่ 6 และ ครั้งที่ 7  โดยมีเครื่องดื่มโค้กเป็นผู้สนับสนุนหลักและถือเป็นครั้งแรกของ “เครื่องดื่มโค้ก” ที่เป็นสปอนเซอร์หลักของงานนี้ ร่วมกับอีก 10 สปอนเซอร์ร่วม รวมทั้ง iStudio ตัวแทนจำหน่าย คอมพิวเตอร์ส่วนบุคคลและโทรศัพท์มือถือ ของบริษัทแอปเปิล ในประเทศไทย และ สำนักงานกองทุนสนับสนุนการสร้างเสริมสุขภาพ หรือ สสส.
เวทีการแสดง
เวทีหอเอนปิซ่า ตั้งชื่อตามหอเอนเมืองปิซา
เวทีอัลคาซ่า ตั้งชื่อตามอัลคาซ่าร์ คาบาเร่ต์ ที่เป็นคาบาเร่ต์ชื่อดังในเมืองพัทยา
เวทียากูซ่า ตั้งชื่อตามชื่อภาษาอังกฤษของแฟรนไชส์วิดีโอเกม Ryū ga Gotoku ของบริษัทเซก้า
เวทีนาซ่า ตั้งชื่อตามชื่อย่อขององค์การบริหารการบินและอวกาศแห่งชาติ
Black Market: ตลาดมืด เป็นตลาดที่เน้นที่การพิจารณาเฉพาะตัวสินค้า ไม่ใช่หน้าตาคนขายจริงๆ
ลานน้ำแข็ง ดีแทค on Ice ซึ่งเป็นบูทที่เถื่อนที่สุดในงาน เพราะมีดีเจพูดด้วยในบางครั้ง
ดอยย้ง ปรับมาจาก ยักษ์วัดแจ้ง ในงานแฟตเฟสติวัล ครั้งที่ 6 และ SMS มนุษย์ ในงานแฟตเฟสติวัล ครั้งที่ 7 เป็นโซนที่คุณสามารถ sms ข้อความขึ้นไปโชว์บนดอยจำลองขนาดใหญ่เพื่อประชาสัมพันธ์ไปทั่วทั้งงานได้ โดยลูกค้าดีแทคส่งข้อความได้ฟรี หากเป็นลูกค้าของผู้ให้บริการโทรศัพท์เคลื่อนที่ไม่ใช่ดีแทคจะเสียค่าบริการส่งข้อความ 3 บาทเช่นเคย
บูทสสส. สำนักงานกองทุนสนับสนุนการสร้างเสริมสุขภาพ ได้นำโต๊ะปิงปอง และ นินเทนโด วี มาให้ผู้ที่มาในงานแฟตเฟสติวัล ครั้งที่ 8 ได้เล่น และสามารถให้คุณถ่ายคลิปวีดีโอ เพื่อทำขาเทียมพระราชทานมอบให้แก่มูลนิธิขาเทียมในสมเด็จพระศรีนครินทราบรมราชชนนีได้อีกด้วย
เทศกาลดนตรีแฟตเฟสติวัล > แฟตเฟสติวัล ครั้งที่ 9: อีนี่ fat fest นะจ๊ะ 9 จ๋า

แฟตเฟสติวัล ครั้งที่ 9 จัดขึ้นในวันที่ 7-8 พฤศจิกายน พ.ศ. 2552 ที่ชาเลนเจอร์ ฮอลล์ 2 และ 3 อิมแพ็ค เมืองทองธานี เช่นเดียวกับครั้งที่ 6-8 ในแนวคิดโลกสไตล์อินเดีย โดยมีโครงการโมโซไซตี้ ของกองอำนวยการรักษาความมั่นคงภายใน เป็นผู้สนับสนุนหลัก มีกิจกรรมสำคัญดังนี้
เวทีการแสดง
เวที dhoom dhoom ตั้งชื่อตามเพลงประกอบภาพยนตร์ dhoom ของทาทา ยัง เป็นเวทีขนาดใหญ่ที่สุด ความจุ 6,000 คน
เวทีมะจาเร่ เวทีขนาดเล็ก ความจุ 500 คน
เวทีฮัดช้า เวทีขนาดกลาง ความจุ 1,000 คน สำหรับศิลปินเพลงแนวฟังสบาย (เพลงช้า)
เวทีรามซิงค์ ตั้งชื่อเพื่อให้พ้องกับคำว่า ลำซิ่ง ในภาษาไทย ความจุ 1,000 คน เน้นเพลงเร็ว สมามรถเต้นตามได้อย่างสนุก
เวทีฮาเร็ม พื้นที่สำหรับศิลปินอิสระที่สร้างสรรค์งานนอกสตูดิโอค่ายเพลง (Bedroom Studio)
ตลาดฮังเลวังก้า แผงขายซีดีจากศิลปินและค่ายเพลง
ทัชมาฮา ตั้งชื่อให้พ้องกับทัชมาฮาล เป็นโซนเกมที่ผู้เล่นต้องทายว่าเสียงหัวเราะที่ได้ยินหลังกดปุ่มเป็นของศิลปินคนใด
มหาสมุดอินตรดี้ ตั้งชื่อให้พ้องกับมหาสมุทรอินเดีย เป็นมุมรวมรวมหนังสือในดวงใจคนดังให้อ่าน
โรงหนังบอลลีวู๊ด ตั้งชื่อตามฉายาของมุมไบ มหานครแห่งภาพยนตร์ของอินเดีย ตั้งอยู่ที่ห้องจูปิเตอร์ ชั้น 1 เป็นโรงภาพยนตร์ ฉายภาพยนตร์สั้นและภาพยนตร์อินเดียที่เคยได้รับความนิยม เช่น ช้างเพื่อนแก้ว สามพี่น้อง สวรรค์เบี่ยง เปลี่ยนทางรัก เป็นต้น
โมโรโซมราเกต ตลาดแนวใหม่ใช้ซีดีเพลง 1 แผ่น ซีดีภาพยนตร์ 1 แผ่น หรือหนังสือ 1 เล่ม แลกคูปองโมโซ 1 ใบ เพื่อนำไปแลกหนังสือหรือซีดีที่ผู้อื่นนำมาแลกคูปองเช่นกัน
มะตะบะโซน ตั้งชื่อตามมะตะบะ อาหารของอินเดีย เป็นโซนอาหาร